19/10/2021 | Administración LocalMunicipal
Lousame
Convocatoria de selección de persoal conserxe CPI de A Silva (interinidade) xornada parcial 2 horas

RESOLUCIÓN DA ALCALDÍA Asunto: Decreto de aprobación de Bases da Convocatoria selección persoal conserxe CPI de A Silva (interinidade) xornada parcial 2 horas. Expediente: 2021/G003/000646 - 2021/E001/000024. M.ª Teresa Villaverde Pais, alcaldesa do Concello de Lousame, e órgano competente para a adopción do presente acordo, Á vista dos seguintes antecedentes:  Escrito de data 15.09.2021 MCB, traballadora persoal laboral fixo, conserxe CPI no que solicita a súa xubilación anticipada con efectos do 30.09.2021  Escrito de data 17.09.2021 da directora do CPI Plurilingüe “Cernadas de Castro de Lousame”, onde á vista da solicitude de xubilación, indica que é preciso a existencia de 2 conserxes nun tramo horario de dúas horas diarias.  Escrito de data 23.09.2021 de MB no que desiste da súa solicitude do día 15.09.2021 e solicita que o concello tramite de forma urxente o procedemento para a selección da persoa que desempeñe o posto tras a súa xubilación, que en todo caso, terá lugar o día 31.10.2021.  Memoria da alcaldía xustificando a urxencia e necesidade da contratación por tratarse dun servizo básico e esencial do concello; así como xustificando a tipoloxía contractual elixida e a redución da xornada de completa a parcial.  Bases reguladoras do procedemento selectivo.  Informe TAX sobre procedemento e lexislación de data 13.10.2021.  Informe da Secretaria - Interventora do Concello 13.10.2021. Examinadas as bases da convocatoria para a selección e provisión dun posto de traballo de persoal laboral. xornada parcial. denominación do posto: conserxe do C. P. I. modalidade interinidade ata que se cubra a praza regulamentariamente e de conformidade co artigo 21.1. g) da Lei 7/1985, do 2 de abril, Reguladora das Bases do Réxime Local, RESOLVO: PRIMEIRO.–Aprobar as bases reguladoras da convocatoria para a selección e provisión dun posto de traballo de persoal laboral. xornada parcial. denominación do posto: conserxe do C. P. I. modalidade interinidade ata que se cubra a praza regulamentariamente que figuran como anexo da presente resolución, nos termos en que figuran no expediente. SEGUNDO.–Publicar o texto íntegro das bases reguladoras das probas selectivas no taboleiro de anuncios do Concello, na sede electrónica do concello e no BOP da Coruña. TERCEIRO.–Finalizado o prazo de presentación de instancias por Resolución de Alcaldía aprobarase a listaxe provisional das persoas admitidas e excluídas, que será publicada no taboleiro de anuncios do concello e na sede electrónica do concello. Concederase un prazo de dous (2) días hábiles para os efectos de reclamacións. CUARTO.–Transcorrido o prazo de reclamacións, ditarase nova Resolución estimándoas ou desestimándoas, con publicación da lista definitiva das persoas admitidas e non admitidas no taboleiro de anuncios do concello e na sede electrónica do Concello. Nesta resolución figurará a composición do Tribunal xunto coa data do comezo do procedemento avaliador. ANEXO BASES QUE HABERÁN DE REXER A CONVOCATORIA PARA A SELECCIÓN E PROVISIÓN DUN POSTO DE TRABALLO DE PERSOAL LABORAL. XORNADA PARCIAL. DENOMINACIÓN DO POSTO: CONSERXE DO C. P. I. MODALIDADE INTERINIDADE ATA QUE SE CUBRA A PRAZA REGULAMENTARIAMENTE 1.–Obxecto da convocatoria, funcións a desenvolver e duración do contrato. É obxecto da presente convocatoria a selección para a cobertura interina dunha praza de persoal laboral, xornada parcial. De acordo co artigo 57 (clasificación profesional do persoal laboral) do Convenio de aplicación ao persoal laboral do Concello de Lousame a clasificación é C3 (equivalente, a todos os efectos, ás Agrupacións profesionais previstas para o persoal funcionario municipal. Prazas/postos para cuxo acceso/cobertura non se esixiu estar en posesión de ningunha das titulacións previstas no sistema educativo) As principais funcións a desenvolver, con carácter enunciativo e non limitativo, serán:  Mensaxeira interna e externa.  Información ao público: alumnos, pais, titores ou responsables dos alumnos.  Atención do teléfono, fax, correo-e.  Apoio á dirección e profesorado do centro.  Vixilancia e custodia interna e externa do edificio escolar.  Atención e coidado, mantemento e arranxos sinxelos no edificio e contorno do recinto escolar e servizos do mesmo.  Calquera outra que por analoxía ou asimilación se poida encadrar nas funcións de conserxería e axuda ao funcionamento do C. P. I. Por outra banda, o Concello de Lousame está inmerso na elaboración da súa Relación de Postos de Traballo; onde se definirán e concretarán os diferentes postos (incluído este que agora nos ocupa), xunto coas súas características e funcións. Ademais, debe procederse á aprobación da Oferta de Emprego Público, na que se incluirán as prazas vacantes que poidan ser convocadas (en función da taxa de reposición de efectivos permitida); entre as que se atopará a praza de Conserxe, coa xornada parcial de 2 horas. E posteriormente, terá lugar a convocatoria da praza coa celebración do proceso selectivo para a súa cobertura definitiva mediante a contratación dunha persoa como persoal laboral fixo. Durante o tempo necesario até a cobertura legal da praza vacante, será preciso celebrar un contrato laboral temporal, modalidade interinidade, que terá como duración máxima a do tempo que duren os procesos de selección para cubrir a vacante, conforme ao disposto na normativa legal.2.–Procedemento de selección en atención á interinidade. A selección efectuarase mediante o procedemento de concurso-oposición.3.–Requisitos para participar no proceso selectivo: a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto pola Lei 17/1993, do 23 de decembro; así como no artigo 57 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico del Empregado Público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe, sempre que non estean separados de dereito, menores de 21 anos ou maiores que vivan ás súas expensas. b) Ter cumpridos 16 anos de idade. c) Non padecer enfermidade nin defecto físico que lle incapacite para o desempeño das correspondentes funcións. d) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Contar coa capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. f) Non se esixe estar en posesión de ningunha das titulacións previstas no sistema educativo. g) Non ter antecedentes penais de natureza sexual. Os requisitos previstos nos puntos anteriores estarán referidos á data de expiración do prazo de presentación instancias e deberán manterse con posterioridade ata a correspondente contratación.4.–Presentación de instancias.1.–As solicitudes para tomar parte nas probas selectivas presentarase obrigatoriamente conforme ó modelo que figura no anexo II e dirixiranse á alcaldesa da corporación expresando que reúnen tódolos requisitos esixidos nesta convocatoria.2.–Presentaranse no Rexistro Xeral do concello ou na Sede electrónica deste concello, podendo presentarse tamén conforme ao sinalado no artigo 16.4 da Lei 39/2015 do procedemento administrativo común das Administracións Públicas. As solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os aspirantes deberán comunicalo mediante a remisión dun correo-e durante o mesmo prazo que o de presentación de instancias á seguinte dirección: jose. martinez@concellodelousame. gal Actuarase de igual xeito, no caso de ser presentada a solicitude noutra Administración Pública, en caso de non realizar esta comunicación, vía correo electrónico, quedarán excluídas do procedemento de selección. O prazo de presentación de solicitudes de participación será de DEZ (10) días naturais, contados a partir do seguinte ao da publicación das presentes bases no Boletín oficial da provincia da Coruña.3.–Á instancia, conforme ao modelo que figura no anexo II, acompañarase inescusablemente da seguinte documentación: a) Orixinal ou copia do documento nacional de identidade, ou pasaporte. b) Orixinal ou copia de tódolos documentos xustificativos dos méritos que se aleguen para a fase de concurso, pois non se tomarán en conta nin serán avaliados aqueles que non queden debidamente acreditados, en tódolos seus extremos no momento da presentación da instancia. c) De ser o caso, copia do CELGA 2 ou equivalente, co que quedarán exentos da proba mediante a cal se evidencie o coñecemento da lingua galega. d) De ser o caso, certificación da condición de discapacidade e grao de minusvalía. e) De ser o caso, solicitude de adaptación das probas por motivos de minusvalía f) Declaración responsable de non padecer enfermidade nin defecto físico que impida o normal desenvolvemento das funcións inherentes ó posto de traballo e de non estar separado/a, mediante expediente disciplinario do servizo ó Estado, ás Comunidades Autónomas ou ás Entidades Locais, nin atoparse inhabilitado/a para o exercicio de funcións públicas, nin estar incurso/a en ningunha das causas de incapacidade ou incompatibilidade, que determinen as disposicións vixentes. A declaración responsable enténdese sen prexuízo no seu caso de ter que acreditalo tamén de xeito documental caso de así o solicitase o Tribunal (anexo III). Como requisito necesario, os/as aspirantes deberán achegar un índice que exprese de forma ordenada a documentación presentada.4.–Presumirase que a documentación é auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Non serán valorados aqueles méritos que non queden debidamente acreditados, en todos os seus extremos, dentro do prazo de presentación de instancias, nin aqueles méritos que non fosen alegados e xustificados debidamente no momento de finalizar o prazo de presentación de instancias.5.–Para seren admitidos/as nas probas selectivas correspondentes as persoas aspirantes manifestarán nas súas solicitudes que reúnen todas e cada unha das condicións e requisitos esixidos, na data en que remate o prazo de presentación de solicitudes, e comprometeranse, no caso de obter a praza, a prestar xuramento ou promesa de conformidade co RD 70/79. Cando as bases contemplen a exención dalgunha proba, os aspirantes deberán facelo constar na súa instancia.5.–Admisión dos aspirantes. Rematado o prazo de presentación de solicitudes, a Sra. alcaldesa-presidenta, ditará resolución na que se aprobará a lista provisional de admitidos e excluídos, e publicarase no taboleiro de anuncios do Concello e na Sede Electrónica do Concello (https://sede.lousame.es/opencms/es). Se houbera aspirantes excluídos, indicarase a causa de exclusión, concedéndose un prazo de 2 días hábiles para os efectos de reclamacións. As reclamacións, se as houbera, resolveranse na resolución que aprobe a lista definitiva, a cal se publicará do mesmo xeito que a provisional. Nesta resolución figurará a composición do tribunal. Posteriormente a alcaldesa declarará aprobada a relación definitiva de admitidos e excluídos, publicándose no taboleiro de anuncios do Concello e na sede electrónica (https://sede.lousame.es/opencms/es), xunto á data do comezo do procedemento avaliador. Se non houbera reclamacións contra a lista provisional, quedará elevada automaticamente a definitiva, sen necesidade de nova publicación. Os sucesivos anuncios, agás disposición en contrario, publicaranse no taboleiro de edictos do Concello e na sede electrónica municipal (https://sede.lousame.es/opencms/es). 6.–Comisión e tribunal de selección. Consonte aos artigos 55 e 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o Real decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios da administración local e o artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de cinco membros, que terán dereito á percepción das indemnización por asistencias legalmente establecidas, e contará cos seguintes membros:  Presidente: un/ha funcionario/a pertencente ao grupo de clasificación profesional de titulación igual ou superior á esixida par ao acceso á praza convocada ou quen legalmente a substitúa.  Secretaria/o: a da Corporación ou quen legalmente o substitúa.  Vogais: tres funcionarios/as de carreira pertencentes ao grupo de clasificación profesional de titulación igual ou superior ao esixido para o acceso á praza convocada ou quen legalmente os substitúa. Os integrantes do tribunal deberán absterse de formar parte destes, cando concorran as circunstancias previstas no artigo 23 da Lei 40/2015, do 1 de outubro, do Réxime Xurídico do Sector Público, notificándoo á autoridade convocante, ou cando houbesen realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar aos membros do Tribunal de acordo co artigo 24 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a presidente/a e do/a secretario/a ou dos que legalmente os substitúan. O tribunal resolverá por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto na Lei 39/2015, do 1 de outubro, de Procedemento Administrativo das Administracións Públicas. O Tribunal poderá solicitar o asesoramento dos expertos ou especialistas que determine. Asemade, o Tribunal, se o estima preciso ou conveniente poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O Tribunal resolverá, no seu caso, tódalas dúbidas que xurdan na aplicación destas normas así como o que se deba facer nos casos non previstos. O Tribunal será considerado de categoría terceira consorte o establecido no artigo 30 RD 462/2002, do 24 de maio. Unha vez coñecido o número de aspirantes procederase a fixar o máximo de sesións a efectos retributivos dos membros/ as do tribunal.7.–Procedemento de selección.1.–FASE DE CONCURSO: 0 a 10 puntos. Os méritos que se terán en conta son os seguintes: Formación: valorarase ata o máximo de 10 puntos. Pola asistencia a cursos ou formacións sobre materias directamente relacionadas coas funcións e tarefas do posto convocado de conserxe, acreditados con diploma, certificado de asistencia ou de aproveitamento, e posesión das titulacións previstas no sistema educativo que se indican. – Posesión do graduado en Educación Secundaria (ESO): 1 punto. – Posesión dun ciclo medio en electricidade, fontanería, carpintería: 2 puntos. A posesión destas titulacións oficiais acreditarase coa aportación do título ou certificado expedido polo Centro onde se impartiron. – Cursos sobre materias relacionadas coas funcións: Valoraranse os cursos sobre as seguintes materias: primeiros auxilios, manipulación de alimentos, monitor de tempo libre, prevención de riscos laborais, protección de datos, igualdade, ofimática, electricidade, fontanería, carpintería. A puntuación será a seguinte:  Cursos de menos de 20 horas: 0,15 puntos.  Cursos de 21 horas a 50 horas: 0,50 puntos.  Cursos de 51 a 100 horas: 0,75 puntos.  Cursos de máis de 100 horas: 1 punto. Non se valorarán os cursos de formación e perfeccionamento nos seguintes supostos:  Os cursos onde o número de horas de formación non conste expresamente no diploma ou certificado.  A asistencia a congresos, xornadas, seminarios, simposios e similares.  As materias que formen parte dunha titulación académica.  Os cursos de doutorado.  Os módulos o partes integrantes dun curso. Os méritos serán acreditados mediante copia dos correspondentes certificados ou diplomas expedidos por calquera Administración Pública ou Organismos e institucións públicas oficiais dependentes das administracións públicas, ou polas Universidades públicas; ou Organismos privados. Os méritos alegados e non acreditados na forma anteriormente relacionada non se valorarán.2.–FASE DE OPOSICIÓN: 0 a 40 puntos. Consistirá na realización dun exame escrito, que terá dúas partes, cunha duración total de 2 horas. A) Primeira parte: consistirá en contestar por escrito un cuestionario de preguntas tipo test, propostas polo tribunal, correspondentes á parte común do temario. Este exercicio será valorado de 0 a 15 puntos. B) Segunda parte: consistirá en contestar por escrito un cuestionario de preguntas cortas, propostas polo tribunal, correspondente á parte específica do temario. Este exercicio será valorado de 0 a 25 puntos. Para superar o proceso selectivo, é necesario acadar un mínimo de 20 puntos.3.–COÑECEMENTO DA LINGUA GALEGA. Proba de coñecemento da lingua galega, de carácter obrigatorio e eliminatorio. Consistirá na tradución, sen dicionario, dun texto proposto previamente polo tribunal, poderá ser de castelán ao galego ou de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización deste exercicio os aspirantes que acrediten posuír no día de finalización do prazo de presentación de solicitudes o CELGA 2 ou equivalente. Os aspirantes serán convocados para cada un destes exercicios en único chamamento, sendo excluídos os non presentados. En calquera momento o tribunal poderá requirir aos aspirantes que acrediten a súa personalidade coa exhibición do documento nacional de identidade.8.–Lista aprobados e presentación de documentos. A cualificación final do proceso virá determinada pola puntuación total obtida na fase de concurso máis a fase de oposición, sendo necesario, de ser o caso, superar a proba de galego coa cualificación de apto. En caso de empate, terán preferencia aqueles aspirantes que obtivesen maior puntuación no exame tipo test; de persistir o empate, quen obteña maior puntuación no apartado A da fase de concurso. Finalmente, en caso de que continuara existindo un empate procederase a un sorteo entre os/as implicados/as. Finalizado o proceso selectivo o tribunal fará públicas no taboleiro de edictos do concello e no taboleiro de anuncios da Sede Electrónica do concello, a relación definitiva dos aspirantes aprobados e pola orde da puntuación obtida. Esta relación presentarase á señora alcaldesa coa proposta dos candidatos/as que obtivesen a maior puntuación para o nomeamento de funcionarios interinos. O tribunal non poderá aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. O/a aspirante proposto/a, achegará no prazo de cinco (5) días naturais, contados a partir da publicación da resolución da lista de aprobados no taboleiro de edictos, os documentos seguintes: 1) Fotocopia (que deberá presentarse xunto co orixinal para a súa compulsa) do DNI ou pasaporte.2) Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incom- patible coas funcións do posto.3) Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse no suposto de inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración Xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.4) Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión.5) Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes.6) Certificado de non ter antecedentes penais por delitos de natureza sexual. A non presentación dentro do prazo fixado da documentación esixida nesta Base e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 3°, levará consigo a imposibilidade de ser nomeado/a funcionario/a interino/a e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación, procedendo neste caso a realizar o chamamento ao candidato aprobado seguinte que figure na lista de reserva.9.–Nomeamento. Rematado o proceso selectivo e presentada a documentación polo/a interesado/a, á Sra. alcaldesa efectuará o nomeamento a favor do/a candidato/a propostos/as, debendo tomar posesión dentro dos cinco días naturais, contados a partir do seguinte á notificación.10.–Lista de reserva. Ao rematar o proceso selectivo formarase unha bolsa de traballo cos candidatos que resulten aprobados e non propos tos para a cobertura da praza en orde descendente de puntuación. Os que formen parte da mesma poderán ser chamados (sempre respectando a orde da lista), para cubrir os postos de traballo de CONSERXE CPI, obxecto da convocatoria, no caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ausencias, baixa laboral, permisos, vacacións, licenzas ou outros supostos nos que o aspirante aprobado non chegue a formalizar o contrato de traballo ou de formalizalo estivera en calquera das situacións antes descritas, o órgano convocante poderá realizar a substitución pertinente para o dito servizo. Os chamamentos para substitucións realizarase mediante chamada telefónica ou medios telemáticos (correo-e.), e dirixirase ao número de teléfono ou enderezo electrónico facilitado. O candidato terá 24 horas para dar resposta, e a súa incorporación realizarase no prazo de 1 día hábil seguinte, contados dende o seguinte ao chamamento, a estes efectos os candidatos facilitarán un número de teléfono e correo electrónico, aos efectos dos seus chamamentos. Os candidatos que non acepten cubrir os postos, ou non respondan ao chamamento, agás nos casos debidamente xustificados, pasarán ao último posto da lista de reserva. A presente lista terá unha vixencia máxima de tres anos dende a data de toma de posesión incorporación do candidato aprobado e proposto, e poderá, no seu caso, prorrogarse por un máximo de 12 meses, sempre que se prorrogue a interinidade do candidato proposto.11.–Protección de datos. De conformidade co previsto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmase que os datos incorporados á presente convocatoria son necesarios e teñen como finalidade tramitar a súa solicitude. Poderá exercitar os dereitos de acceso, rectificación, cancelación e oposición destes datos nos termos previstos na citada Lei Orgánica, dirixíndose por escrito ao Concello de Lousame, na Praza Teodomiro Hidalgo, núm.1, 15214 Lousame.12.–Impugnación. Contra as presentes bases, cuxo acordo aprobatorio é definitivo na vía administrativa poderá interpoñerse polas per soas interesadas lexitimadas un dos seguintes recursos: Recurso de reposición ante o mesmo órgano que ditou o acto recorrido, no prazo dun mes, a contar desde o día seguinte ao da publicación das bases no Boletín oficial da provincia da Coruña. Se transcorrese un mes desde o día seguinte ao da interposición do recurso de reposición sen que este fose resolto, poderá entenderse que foi desestimado e interpoñer recurso contencioso-administrativo ante os Xulgados do Contencioso-Administrativo da cidade da Coruña no prazo de seis meses. Recurso contencioso-administrativo ante os Xulgados do Contencioso-Administrativo da Coruña, dentro do prazo de dous meses, contados desde o día seguinte ao da publicación das bases no Boletín oficial da provincia da Coruña. Contra os actos administrativos definitivos derivados das presentes bases poderán ser interpostos os oportunos recursos polos interesados, nos casos e na forma establecidas na Lei 39/2015, do 1 de outubro, de Procedemento Administrativo Común, e na Lei 29/98, do 13 de xullo, Reguladora da Xurisdición Contencioso-Administrativa.13.–Réxime xurídico. En todo o non previsto nesta bases estarase ao disposto na Lei 7/1985, do 2 de abril, Reguladora das Bases do Réxi me Local; Real Decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto Básico do Empregado Público; Lei 2/2015, do 29 de abril, do emprego público de Galicia; Real Decreto 364/1995, do 10 de marzo, polo que se aproba o Regulamento Xeral de ingreso do persoal ao servizo da Administración Xeral do Estado e de provisión dos postos de traballo e promoción profesional dos funcionarios civís da Administración Xeral do Estado; e na normativa de desenvolvemento da lexislación indicada. ANEXO I Programa de materias Parte común: 1) A Constitución Española de 1978: títulos preliminar, I, II e capítulo I do título III.2) Lei 7/1985, do 2 de abril, Reguladora das Bases do Réxime Local, 3) Lei 39/2015, do 1 de outubro, do procedemento administrativo común das administracións públicas: títulos preliminar, I, II e III. Parte específica: 1) Servizos e dependencias de carácter municipal existentes no concello de Lousame. Ubicacións, funcións e actividades que nelas se desenrolan.2) Responsabilidades e cometidos do persoal conserxe en edificios municipais.3) Nocións básicas de prevención de riscos laboarais.4) Nocións básicas en materia de limpeza de instalacións, instalacións eléctricas, instalacións térmicas de edificios, fontanería e auga quente sanitaria, sistemas de alarma e detección de incendios.5) Descrición, funcionamento e mantemento básico de aparellos eléctricos: proxectores, sistemas de son, sistema de megafonía. Uso de desfibrilador.6) A atención ao cidadán: acollida e información. Dereito dos cidadáns a información. A atención telefónica.7) A apertura e peche de edificios e locais. Posta en marcha e parada de instalacións. Recepción, control de accesos, entrada e saída, vixilancia e control. Servizo de chaves e o seu control.8) Manexo de máquinas de reprografía, fax, encadernadoras e outros análogas.9) Coñecementos de ofimática, internet, correo electrónico e xestión de almacenamento on line (nube). 10) Protección de datos. Xestión e tratamento da información persoal. ANEXO II MODELO DE INSTANCIA EXPÓN: I. Que ten coñecemento da convocatoria publicada para a selección dunha praza de persoal laboral interino/a CONSERXE CPI, do Concello de Lousame, segundo as bases publicadas. II. Que estou en posesión de todos e cada un dos requisitos esixidos nas bases de selección, en especial na base 3. Bases que declaro expresamente coñecer. (No caso de ter a condición de discapacidade, a súa compatibilidade acreditase coa correspondente certificación, e de precisar adaptación para a realización das probas farase constar a continuación). Polo exposto, SOLICITO: ser admitido/a no correspondente proceso selectivo, achegando estes efectos a seguinte documentación:  Fotocopia do DNI.  Relación dos méritos que aleguen os aspirantes pola orde que se establece na convocatoria, unindo á dita relación os documentos xustificativos dos mesmos (orixinais ou fotocopias compulsadas). Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O Tribunal non avaliará os méritos que non se aporten ou acrediten desta maneira.  Fotocopia do CELGA 2 ou titulación equivalente.  Declaración responsable de acordo co modelo do anexo III. Outra documentación:  De ser o caso, certificado da condición de discapacidade e grao de minusvalía.  De ser o caso, SOLICITA a adaptación das probas por motivos de minusvalía. DECLARA: Que desexa realizar as probas previstas en lingua:  Galega.  Castelá. En Lousame, a …… de. 2021. Asinado: Á Sra. alcaldesa do Concello de Lousame. ANEXO III DECLARACIÓN RESPONSABLE Aos efectos da presentación a probas selectivas no Concello de Lousame: DECLARA RESPONSABLEMENTE: 1) Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta. Comprometéndome no caso de ser seleccionado e proposto a presentar en prazo un informe ou certificado médico que acredite que non padezo enfermidade nin defecto para ocupar o posto de traballo.2) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.3) Contar coa capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas.4) Non ter antecedentes penais por delitos de natureza sexual. Lousame, a. de. de 2021. Mándao e asínao a Alcaldía, en Lousame a 13 de outubro 2021. A alcaldesa A secretaría-interventora Refugio Stinga Puyada Pais Raheela Ayouch Geppert (No exercicio da función de fe pública, ao abeiro do artigo 3 do RD 128/2018, do 16 de marzo)